**JELGAVAS VALSTSPILSĒTAS PAŠVALDĪBAS 2023. GADA 23. NOVEMBRA**

**SAISTOŠO NOTEIKUMU NR.23-19**

**“GROZĪJUMI JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR.21-19 “MAZNODROŠINĀTAS MĀJSAIMNIECĪBAS IENĀKUMU SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | 1. Saistošo noteikumu “Grozījumi Jelgavas valstspilsētas pašvaldības 2021. gada 23. septembra saistošajos noteikumos Nr.21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts, lai precizētu noteikumu izdošanas pamatojumu, kārtību, kādā saņem pabalstu medicīnas pakalpojumu apmaksai un pagarinātu pabalsta sabiedriskā transporta pakalpojuma izmantošanas darbības termiņu.
2. Saistošo noteikumu projektā ir precizēts, ka noteikumi izdoti saskaņā ar Sociālo pakalpojumu un sociālās palīdzības likuma 33. panta ceturto daļu, 36. panta sesto daļu un likuma “Par palīdzību dzīvokļa jautājumu risināšanā” [14. panta](https://likumi.lv/ta/id/56812-par-palidzibu-dzivokla-jautajumu-risinasana#p14) sesto daļu”. Saistošie noteikumi piemērojami ar 2023. gada 1. decembri.
3. Pabalsts medicīnas pakalpojumu apmaksai ietver: pabalstu ārstēšanās izdevumu apmaksai, medikamentu apmaksai, medicīnisko ierīču apmaksai, zobārstniecības pakalpojumu apmaksai un briļļu apmaksai. Saistošo noteikumu projektā ir precizēts, ka iesnieguma iesniedzējs iesniedz iesniegumu pabalstam medicīnas pakalpojuma apmaksai un izdevumu apmaksu apliecinošu dokumentu kopijas, uzrādot oriģinālus, kas noformēti uz iesniedzēja vārda aktuālajā trūcīgas/maznodrošinātas mājsaimniecības statusa periodā, nevis kalendārā gada laikā ka bija iepriekš. Izvērtējot mājsaimniecības materiālos resursus un atbilstību noteiktajiem kritērijiem, trūcīgas vai maznodrošinātas mājsaimniecības piešķir uz mēnesi, 3 mēnešiem vai 6 mēnešiem.

Kopumā no 01.01.2023. līdz 30.09.2023. pabalstu medicīnas pakalpojumu apmaksai saņēma 453 personas par kopējo summu 51313,00 *euro*. 1. Saistošo noteikumu projektā pabalstam sabiedriskā transporta pakalpojuma izmantošanai pagarināts darbības termiņš no 2024.gada. 1. janvāra līdz 2024. gada 31. decembrim, lai nodrošinātu iespēju darbspējīgā vecuma personai, kurai ir noteikts trūcīgas vai maznodrošinātas mājsaimniecības statuss, uzlabot mājsaimniecības sociālo funkcionēšanu un mobilitāti atklātajā darba tirgū. No 01.01.2023. līdz 30.09.2023. pabalstu sabiedriskā transporta pakalpojuma izmantošanai – 20 bezmaksas braucienus mēnesī saņēma 160 personas, kuras atbilst trūcīgas vai maznodrošinātas mājsaimniecības statusam par kopējo summu 3961,85 *euro*.
 |
| 1. **Fiskālā ietekme uz pašvaldības budžetu**
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
* nav ietekmes uz ieņēmumu daļu;
* ir ietekme uz izdevumu daļu:

- jo pagarināts sabiedriskā transporta pakalpojuma izmantošanai darbības termiņš uz 12 mēnešiem no 01.01.2024. līdz 31.12.2024. attiecīgi prognozēts, ka 2024. gadā 170 (2023.gadā – 160 personas) darbspējīga vecuma personas ar trūcīgas vai maznodrošinātas mājsaimniecības statusu var pretendēt uz noteikto pabalstu un 2024.gada Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) budžetā šīm mērķim ir paredzēti līdzekļi par kopējo summu 5282,47 *euro*.- pabalstam medicīnas pakalpojumu apmaksai tiek prognozēts ka 500 personas (2023.gadā – 453 personas) ar trūcīgas vai maznodrošinātas mājsaimniecības statusu var pretendēt uz noteikto pabalstu medicīnas pakalpojuma apmaksai. Tiek prognozēts, ka 2024. gadā šim pabalstam būtu nepieciešami naudas līdzekļi 98570,00 *euro* apmērā, tajā skaitā pabalstam medikamentu iegādei - 53010,00 *euro,* pabalstam ārstēšanās izdevumu apmaksai – 29580,00 *euro,* pabalstam briļļu iegādei - 2650,00 *euro*, pabalstam medicīnisko ierīču apmaksai – 3030,00 *euro,* pabalstam zobu ārstēšanas izdevumu apmaksai – 7200,00 *euro*, pabalstam zobu protezēšanas izdevumu apmaksai – 3100,00 *euro.*2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Sociālā ietekme – pastāv lielākā iespēja iesaistīties atklātajā darba tirgū darbspējīgas vecuma personām, kuras atbilst trūcīgas vai maznodrošinātas mājsaimniecības statusam.
2. Nav ietekmes uz vidi.
3. Ir ietekme uz iedzīvotāju veselību ar zemu ienākumu līmeni, jo pastāv iespēja saņemt sociālo palīdzību medicīnas pakalpojumu apmaksai.
4. Nav ietekmes uz uzņēmējdarbību.
5. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Neietekmē.  |
| 1. **Ietekme uz pašvaldības funkcijām un cilvēkresursiem**
 | Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildē nav paredzēts izveidot jaunu institūciju.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | 1. Saistošo noteikumu projekts un tam pievienotais paskaidrojuma raksts 08.11.2023. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 21.11.2023.
2. Par saistošo noteikumu projektu pašvaldība nav saņēmusi viedokļus un priekšlikumus.
 |

Jelgavas valstspilsētas pašvaldības domes priekšsēdētājs A.Rāviņš